**Traiectorii paralele**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mă mai regăsesc în farmecele tale.

M-au consumat destul, hrănindu-le...

Era și timpul să revin la realitate,

Trăiam de prea mult timp pe Marte.

Mă simt de parcă aș fi după moarte,

De când m-am reîntors la libertate.

Căci, lângă tine, mă simțeam legat

De tot ce ține sufletul încătușat.

De când m-am rupt din lanțurile tale,

Pot spune că mă aflu, în sfârșit, pe-o cale

Ce nu mă-nstrăinează de a mea natură,

Am mers deja prea mult pe arătură.

Era și timpul să mă-ntorc la mine,

Nu mai pot spune că sunt plin de tine...

Simt, în sfârșit, că pot fi iarăși eu.

Mi-ajunge doar un singur Dumnezeu.